
	                                  Nr. GND/2026/621

	
	                                  (protokols Nr.14; 88.p.)



Par pašvaldības līdzfinansējumu biedrības "Energokopiena KALNIENA” projekta “Mājokļu pārvaldīšanas zināšanu pilnveidošana” īstenošanai

Gulbenes novada pašvaldībā 2026.gada 27.jūlijā saņemts biedrības “Energokopiena KALNIENA”, reģ.nr. 40008352183 iesniegums (lietvedībā reģ.nr. GND/5.15.1/26/1878-E), kurā tiek lūgts piešķirt līdzfinansējumu projektam “Mājokļu pārvaldīšanas zināšanu pilnveidošana” (projekta numurs 26-07-CL01-C0LA19.2203-000001), kas tika iesniegts vietējā rīcības grupā (biedrībā "SATEKA") un Lauku atbalsta dienestā apstiprināts 2026. gada 23. jūlijā ar lēmumu par projekta iesnieguma apstiprināšanu Nr. 07.26.009487. Projekta īstenošanas periods ir no 2026.gada jūlija līdz 2026.gada novembrim.
Projekta mērķis ir iedzīvotāju izglītošana par kopīpašuma pārvaldīšanu, tehnisko stāvokli un juridisko rāmi. Energoefektivitāte un inovācijas: Atjaunojamo energoresursu (saules enerģijas) risinājumu ieviešana un enerģijas patēriņa datu monitorings. Projekta ietvaros tiks organizētas trīs apmācības:
1. "Mana māja – mana atbildība", kuru ietvaros tiks izskatīti jautājumi kā juridiskie aspekti: īpašnieka tiesības, kopsapulces, mājas pārņemšana, kā arī praktiska kopsapulces protokola parauga izstrāde.
2. "Tehniskais stāvoklis". Eksperta vizīte pie mājām. Ko meklēt vizuālajā apskatē?
3. "Energoaudits" un Energokopienas. Eksperta vizīte pie mājām. Kā lasīt energoauditu. Ko nozīmē dati dokumentā. Ko tālāk darīt ar šo dokumentu. Finansējuma piesaiste. Rīcība.
Projekta attiecināmās izmaksas ir 3500.00 EUR (trīs tūkstoši pieci simti euro, nulle centi), tajā skaitā publiskais finansējums 3150.00 EUR (trīs tūkstoši piecdesmit euro, nulle centi). Biedrība lūdza pašvaldības līdzfinansējumu projekta realizācijai 10% no kopējām attiecināmajām izmaksām jeb 350.00 EUR (trīs simti piecdesmit euro, nulle centi) apmērā.
Ņemot vērā iepriekš minēto un pamatojoties uz Pašvaldību likuma 5. panta pirmo daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Liena Silauniece, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – 1 (Jānis Barinskis), Gulbenes novada pašvaldības dome NOLEMJ:
1. PIEŠĶIRT biedrības “Energokopiena KALNIENA” projekta “Mājokļu pārvaldīšanas zināšanu pilnveidošana” īstenošanai līdzfinansējumu 10 % apmērā no attiecināmajām izmaksām jeb 350.00 EUR (trīs simti piecdesmit euro, nulle centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2026. gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu biedrībai “Energokopiena KALNIENA” nosūtīt uz e-pastu energokopiena.kalniena@gmail.com.

Gulbenes novada pašvaldības domes priekšsēdētājs 					N.Mazūrs

image1.png




